هاذ الساعه نايضه الروينه فهاذ التعاقد أكاديميات التربيه الوطنيه خرجات ملحقات عقودباش يوقعوها الأستاذه الذين فرض عليهم التعاقد وعلاش ؟ وزراه التربيه الوطنيه فاش دارت مباراه التعاقد ف  عطاتهم عقود باش يوقعو عليها و هاذ العقود مجحفه، و صلات  وكملات مده العقد ديال الاساتذه لي كانت رابطاهم مع الاكاديميات ونسات الوزاره بلي يلا موظف تسالات العقده ديالو و باقي خدام كيولي خدام بعقد غير محدد  و حاجه اخری باش تجدد العقد مع الاساتذه كيما وقعو عليه خاصهم يدوزو الكفاءه التربويه وهادشي مادروهش لأنه كان مقاطعه ديال المفتشين وترونات القضيه عند الوزاره شنو دارت الوزاره ؟خرجات ملحق عقد باش يسنيو و لي فيه أن الاساتذه غادي يوافقو علی النظام الاساسي لأطر الاكاديميات و هاذ النظام مافيه شي حاجه مزيانه من غير الفصل و الطرد من دون اشعار بحالا قلتي شي عطاش خدام بيه وقتما بغيتي غاتصيفطو، حاجه اخری انه ماعندوش الحق فتغيير الاطار و يخدم فشي ضومين اخر ويلا تفصل من التعليم كيتكتب فاللائحه السوداء زعما مايحلمش يخدم فالوظيفه العموميه وأصلا الوزاره مابغاتش تعترف بيهم بلي خدامين فوزاره التربيه الوطنيه وهنا كتبان السكيزوفرينيه مهم الأساتذه رفضو يوقعو هاذ الملحقات عقود حيث بحالا قلتي خدام عندك شي خدام كيحفر و يهز و يحط و طاحت ليك فراسك ونتا تقول الوزاره هذا خصني نزيد نحرث عليه يصبن و يعجن المهم العبوديه ديال المعقول و ماتهزش الراس حاليا الوزاره مشات بعيد ولات من سياسه الترهيب علی التوقيع و غانصيفطوك بحالك يلا ماوقعتي ولاو كيطلبو ها العار وقعو و كيستعملو الذباب الالكتروني باش يساهمو فهاذ العمليه خلاصه القول الأساتذه فيديهم الكره يسجلو البينالتي علی الوزاره و يحققو المطالب ديالهم الادماج في الوظيفه العموميه و هادشي تحت هاشتاغ مامسينيش تارودانتأجيسطاسيوني